
	Republika Hrvatska
Trgovački sud u Zadru
Zadar, Dr. Franje Tuđmana 35



R E P U B L I K A  H R V A T S KA 

R J E Š E N J E

Trgovački sud u Zadru, po sutkinji Ani Markač, povodom prijedloga za otvaranje stečajnog postupka nad dužnikom NEDIM j.d.o.o. za građevinarstvo, Primošten, Dubrovačka 43A, OIB:19340884098, 18. rujna 2018.,

r i j e š i o  j e

I.	Pokreće se prethodni postupak radi utvrđivanja pretpostavki za otvaranje stečajnog postupka nad stečajnim dužnikom NEDIM j.d.o.o. za građevinarstvo, Primošten, Dubrovačka 43A, OIB:19340884098.

II. 	Spajaju se ročište radi očitovanja o prijedlogu za otvaranje stečajnog postupka nad dužnikom i ročište radi rasprave o pretpostavkama za otvaranje stečajnog postupka nad dužnikom u jedno ročište koje se zakazuje za dan 10. listopada 2018. u 10,50 sati, kod Trgovačkog suda u Zadru, Stalne službe u Šibeniku, Stjepana Radića 81, soba broj 212.

III.	Na ročište se poziva osoba ovlaštena za zastupanje dužnika po zakonu, podnositelji prijedloga, te pravna osoba koja obavlja poslove platnog prometa za dužnika. 

IV.	Upozorava se osoba ovlaštena za zastupanje dužnika po zakonu Nedim Abdurahmanović iz Primoštena, da u slučaju neodazivanja istoga ovom pozivu, sud može temeljem čl. 180. u svezi čl. 178. Stečajnog zakona odrediti i njegovo prisilno dovođenje. 

Obrazloženje

Financijska agencija dostavila je ovom sudu prijedlog za otvaranje stečajnog postupka nad stečajnim dužnikom  NEDIM j.d.o.o. za građevinarstvo, Primošten, Dubrovačka 43A, OIB:19340884098, navodeći da dužnik na dan 10. rujna 2018. u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana u iznosu od 17.139,67 kuna, te da ima jednog zaposlenog.
	
Kako iz prijedloga za otvaranje stečajnog postupka proizlazi da je utvrđeno postojanje stečajnog razloga – nesposobnost za plaćanje predviđenog u čl. 6. st. 2. alineja 1. Stečajnog zakona, to je valjalo odrediti ročište radi utvrđivanja uvjeta za otvaranje i vođenje stečajnog postupka.   

U Zadru 18. rujna 2018.  

Za točnost otpravka-ovlaštena službenica					 	        Sutkinja
Vedrana Knežević 								       Ana Markač, v.r.

 


UPUTA O PRAVNOM LIJEKU:  
Protiv ovog rješenja nije dopuštena žalba.

